Waxa kaloo uu halkaasi ka sheegay hadal kaftan siyaasadeed ah oo loo fasirtay inuu ku gannay Wasiir Maxamed Biixi, waxaannu yidhi, "Beribaa Soomaaliya la qabanayey tartan orod 40KM ah oo laga bilaabyaye meel u dhaxeysa Jawhar iyo Balcad, kadib raggii oo yaacaya oo maraya meel la yidhaahdo Ceel-cirfiid ayuu arkay nin la yidhaa Calasow oo dhiil caano ah sita, wuxuu yidhi raggani maxay la yaacayaan, markaasaa lagu yidhi waa tartan oo lacag baa la kala dheefayaa, markaasuu yidhi dhiisha ii qabta, oo orodkii bilaabay oo uu horgalay raggii yaacayey, markiiba wuxuu gaadhay garoonkii la tagayey oo buste lagu duubay, dabadeedna waxa laga waayey lambarkii ciyaartoyga, haddii la waydiiyey adigu maxaad ahayd wuxuu yidhi Ceel-cirfiid baan ka soo raacay ragga ordayey.
